

Οί 9 ί(Λΐ 5 ^ 9 ηεοΙ 6γ I 
ΤΗθοϋοΓοε Μουιηαρι 
ϋβΐβ: 2007.02.1|π3:25:21 
ΕΕΤ 

Ρθ35θπ: 5ίβΠ8α ΡϋΡ 
(θΓηΙυθόόβοΙ) | 
ΐοοβίίοη: Αϋτβ|5, ΕΙΜηίΚο 
Τγρο9Γ3ίίο 


3817 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 428 

22 Μαΐου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρί¬ 
σκεται εντός του εγκεκριμένου ρυμοτομικού σχε¬ 
δίου του δήμου Αθηναίων (ν. Αττικής) και καθο¬ 
ρισμός ειδικών όρων και περιορισμών δόμησης 

αυτού. 1 

Αναγκαστική Απαλλοτρίωση ακινήτων για την κατα¬ 
σκευή της Ε.Ο. Λάρισας -Τρικάλων τμήμα από Πα¬ 
ράκαμψη Φαρκαδόνας (Χ.Θ. 37+000) μέχρι Αρχή 

Παράκαμψης Μεγαλοχωρίου (Χ.Θ. 53+197,50). 2 

Τροποποίηση του εγκ. ρυμοτομικού σχεδίου με άρση 
απαλλοτρίωσης στο Ο.Τ. 596α και σε τμήμα του 
Ο.Τ. 596 του Δήμου Χαλανδρίου (ιδιοκτησία Με¬ 
τοχικού Ταμείου Αεροπορίας) σε συμμόρφωση 
της 2998/2001 απόφασης του Διοικητικού Εφε- 
τείου Αθηνών και επανεπιβολή της απαλλοτρίω¬ 
σης. 3 

Άρση ρυμοτομικής απαλλοτρίωσης με τροποποίη¬ 
ση του εγκ. ρυμοτομικού σχεδίου του Δήμου Χα¬ 
λανδρίου σε τμήμα του Ο.Τ. 639 σε συμμόρφωση 
στην με αριθμό 15071/2004 απόφαση του Διοικη¬ 


τικού Πρωτοδικείου Αθήνας. 4 

Α ΠΟΦΑΣΕΙ Σ 

Αριθμ. 18494 (1) 


Χαρακτηρισμός ως διατηρητέου του κτιρίου που βρί¬ 
σκεται εντός του εγκεκριμένου ρυμοτομικού σχεδί¬ 
ου του δήμου Αθηναίων (ν. Αττικής) και καθορισμός 
ειδικών όρων και περιορισμών δόμησης αυτού. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 4 παρ. 2 του ν. 1577/1985 
«Γενικός Οικοδομικός Κανονισμός» (Α' 210), όπως το 
άρθρο αυτό αντικαταστάθηκε με το άρθρο 3 του 
ν. 2831/2000 «Τροποποίηση των διατάξεων του ν. 
1577/1985 «και άλλες πολεοδομικές διατάξεις» (Α' 140). 

2. Τις διατάξεις του άρθρου 90 του Κώδικα Νομο¬ 
θεσίας για την Κυβέρνηση και τα κυβερνητικά όργανα, 


που κυρώθηκε με το άρθρο πρώτο του π.δ/τος 63/2005 
(Α'98). 

3. Την υπ’ αριθμ. 4881/19.5.2004 απόφαση του Πρωθυ¬ 
πουργού και του Υπουργού Περιβάλλοντος, Χωροταξί¬ 
ας και Δημοσίων Έργων «Ανάθεση αρμοδιοτήτων του 
Υπουργού Περιβάλλοντος, Χωροταξίας και Δημοσίων 
Έργων στους Υφυπουργούς Περιβάλλοντος, Χωροτα¬ 
ξίας και Δημοσίων Έργων» (Β' 754/19.5.2004). 

4. Την από 21.1.2006 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

5. Την από 1.2.2006 σύμφωνη γνώμη των ενδιαφερο¬ 
μένων ιδιοκτητών δια του εκπροσώπου τους Ν. Ρουσέα 
(αριθμ. πρωτ. ΥΠΕΧΩΔΕ 4689/2.2.2006). 

6. Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο το κτίριο στο σύ¬ 
νολο του που βρίσκεται εντός του εγκεκριμένου ρυμο¬ 
τομικού σχεδίου του δήμου Αθηναίων (ν. Αττικής) και 
ειδικότερα επί της οδού Μπέλες 12 περιοχή Κουκακίου, 
φερόμενο ως ιδιοκτησία κληρονόμων Γρηγορίου Του- 
λουμάρη, όπως φαίνεται με μαύρη διαγράμμιση στο 
σχετικό πρωτότυπο διάγραμμα σε κλίμακα 1:1000, που 
θεωρήθηκε από τον Προϊστάμενο της Διεύθυνσης Το- 
πογραφικών Εφαρμογών με την 18494/2006 πράξη του 
και που αντίτυπό του σε φωτοσμίκρυνση δημοσιεύεται 
με τη παρούσα απόφαση. 

2. Ως διατηρητέο χαρακτηρίζεται το αρχικό κτίριο 
καθώς και οι εναρμονιζόμενες με το αρχικό κτίριο μετα¬ 
γενέστερες προσθήκες, όχι όμως και τα πάσης φύσεως 
καθ’ ύψος και κατ’ επέκταση υπάρχοντα προσκτίσμα- 
τα, που αλλοιώνουν το αρχικό κτίριο. Ο καθορισμός 
των προσκτισμάτων που αλλοιώνουν το αρχικό κτίριο 
πραγματοποιείται από την Επιτροπή Πολεοδομικού και 
Αρχιτεκτονικού Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο απα¬ 
γορεύεται κάθε αφαίρεση, αλλοίωση ή καταστροφή 
τόσο των επί μέρους αρχιτεκτονικών ή καλλιτεχνικών 
και διακοσμητικών στοιχείων του, όσο και του κτιρίου 
συνολικά, πλην των προσκτισμάτων ή των στοιχείων 
του κτιρίου για τα οποία η ΕΠΑΕ γνωμοδοτεί για την 
αφαίρεσή τους. 

4. Επιτρέπεται η επισκευή, ο εκσυγχρονισμός των 
εγκαταστάσεων, η ενίσχυση στο φέροντα οργανισμό 
καθώς και επεμβάσεις για λόγους λειτουργικούς και 
στατικούς στο χαρακτηριζόμενο ως διατηρητέο κτίριο, 
εφόσον δεν αλλοιώνεται ο αρχιτεκτονικός χαρακτήρας 
του και δεν θίγονται τα διατηρητέα στοιχεία του. 

5. Δεν επιτρέπεται η τοποθέτηση φωτεινών ή μη 
επιγραφών και διαφημίσεων στο διατηρητέο κτίριο. 

Επιτρέπεται η τοποθέτηση επιγραφών μικρών δια¬ 
στάσεων που πληροφορούν για τη χρήση των χώρων 
του κτιρίου. 

6. Αιτήσεις για προσθήκη στο διατηρητέο κτίριο 
αποστέλλονται από την πολεοδομική υπηρεσία, στην 
αρμόδια υπηρεσία του Υπουργείου Περιβάλλοντος, Χω¬ 
ροταξίας και Δημοσίων Έργων, με γνώμη της ΕΠΑΕ, 


για ειδικές ρυθμίσεις, σύμφωνα με τις διατάξεις του 
άρθρου 3 παρ. 2 του ν. 2831/2000 (Α' 140), εφόσον δεν 
παραβλάπτεται το διατηρητέο κτίριο και ο χώρος που 
το περιβάλλει. 

7. Για οποιαδήποτε επέμβαση στο εξωτερικό και εσω¬ 
τερικό του διατηρητέου κτιρίου όπως και για την τοπο¬ 
θέτηση επιγραφών απαιτείται έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

8. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαίου 2006 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

Αριθμ. 1984/Τκ (2) 

Αναγκαστική Απαλλοτρίωση ακινήτων για την κατα¬ 
σκευή της Ε.Ο. Λάρισας - Τρικάλων τμήμα από Πα¬ 
ράκαμψη Φαρκαδόνας (Χ.Θ. 37+000) μέχρι Αρχή Πα¬ 
ράκαμψης Μεγαλοχωρίου (Χ.Θ. 53+197,50). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του ν. 2882/2001 (ΦΕΚ 17/16.2.2001, τ. 
Α') «Κώδικας Αναγκαστικών Απαλλοτριώσεων Ακινήτων» 
όπως ισχύουν. 

2. Τον ν. 2985/2002 (ΦΕΚ 18/4.2.2002 τ.Α') «Προσαρμογή 
των διατάξεων του Κώδικα Αναγκαστικών Απαλλοτρι¬ 
ώσεων στο Σύνταγμα». 

3. Τον ν. 2990/2002 (ΦΕΚ 30/21.2.2002 τ.Α') «Κύρωση 
της από 21 Δεκεμβρίου 2001 πράξης Νομοθετικού πε¬ 
ριεχομένου - Αρμοδιότητα δικαστηρίων σε υποθέσεις 
αναγκαστικών απαλλοτριώσεων, φορολογικές και τε- 
λωνειακές ρυθμίσεις». 

4. Την κοινή υπουργική απόφαση υπ’ αριθμ. 142280/ 
18.5.2005 των Υπουργείων ΠΕΧΩΔΕ, ΑΓΡΟΤΙΚΗΣ ΑΝΑ¬ 
ΠΤΥΞΗΣ ΚΑΙ ΤΡΟΦΙΜΩΝ και ΠΟΛΙΤΙΣΜΟΥ, με την οποία 
εγκρίθηκαν οι περιβαλλοντικοί όροι του έργου “Βελτί¬ 
ωση τμημάτων Ε.Ο. Λάρισας - Τρικάλων, σύμφωνα με 
τις διατάξεις του ν. 1650/1986 και την κοινή υπουργική 
απόφαση 69269/5387/25.10.1990 (ΦΕΚ 67Β'). 

5. Το γεγονός ότι τηρήθηκαν οι προβλεπόμενες προ¬ 
ϋποθέσεις 3 και ειδικότερα των παραγράφων 3, 4 και 5 
του ν. 2882/2001, ήτοι: α) Γνωμοδότηση της Δ/νσης Αγρο¬ 
τικής Ανάπτυξης της Νομαρχιακής Αυτ/σης Τρικάλων, 
β) Γνωμοδότηση του Δασαρχείου Τρικάλων, γ) τοιχο¬ 
κόλληση της ανακοίνωσης κήρυξης της απαλλοτρίωσης 
στα Δημοτικά καταστήματα των Δήμων Εστιαιώτιδας, 
Πελινναίων, Οιχαλίας και Φαρκαδόνας, και δημοσίευσή 
της στην εφημερίδα «Πρωινός Λόγος», ώστε να λάβουν 
γνώση οι θίγόμενοι ιδιοκτήτες. 

6. Την υπ’ αριθμ. 1675/Τκ/οικ/13.4.2006 βεβαίωση κά¬ 
λυψης δαπάνης. 

7. Το υπ’ αριθμ. 461/1754/4.5.2006 έγγραφο της Κτημα¬ 
τικής Υπηρεσίας Ν. Τρικάλων, με το οποίο εισηγείται την 
κήρυξη της εν λόγω απαλλοτρίωσης κατά τις διατάξεις 
της § 1 του άρθρου 1 του ν. 2882/2001, αποφασίζουμε: 

Κηρύσσουμε την αναγκαστική απαλλοτρίωση για 
λόγους δημόσιας ωφέλειας και ειδικότερα για την 
κατασκευή της Ε.Ο. Λάρισας - Τρικάλων τμήμα από 
Παράκαμψη Φαρκαδόνας (Χ.Θ. 37+000) μέχρι Αρχή 
Παράκαμψης Μεγαλοχωρίου (Χ.Θ. 53+197,50), έκτασης 
συνολικού εμβαδού 729.457,99 τ.μ. που βρίσκεται στο 
Ν. Τρικάλων και εικονίζεται με κλίμακα 1:1.000 στα από 
Αύγουστος 2005 κτηματολογικά διαγράμματα και στον 
αντίστοιχο κτηματολογικά πίνακα της Δ/νσης Δημοσίων 
Έργων Περιφέρειας Θεσσαλίας, τα οποία έχουν συντα¬ 
χθεί από τον Τοπογράφο Μηχανικό Βασ. Πασχάλη & 
ΣΥΝ. ΟΕΟϋΑΤΑ Ε.Ε., των αναδοχών μελετητών “ΜΕΤΕ 
ΣΥΣΜ. Α.Ε., ΧΩΡΟΤΕΧΝΙΚΗ Α.Ε., ΟΕΟϋΑΤΑ Ε.Ε., Κ. ΔΗ- 
ΜΑΡΑΣ, Κ. ΤΣΑΚΑΛΙΔΗΣ, Γ. ΚΟΤΑΡΗΣ, X. ΔΗΜΟΥΛΙΑΣ”, 
και έχουν εγκριθεί από τη Δ/νση Δημοσίων Έργων της 
Περιφέρειας Θεσσαλίας στις 3.3.2006. 

Στην έκταση που απαλλοτριώνεται προβάλλουν δι¬ 
καιώματα κυριότητας οι: 1) Λόης Φώτιος, 2) Μπαντή - 
Γιουβρή Μαρία, 3) Αγορίτσας Απόστολος κ,λπ. 

Στην έκταση που απαλλοτριώνεται δεν περιλαμβάνο¬ 
νται εκτάσεις που να ανήκουν στο Δημόσιο. 


Η απαλλοτρίωση κηρύσσεται υπέρ του Δημοσίου και 
με εκτιμούμενη δαπάνη 3.800.000 € που θα αντιμετωπι- 
σθεί από τις πιστώσεις της ΣΑΕΠ 0063 με εναρ. έργου 
2005ΕΠ00630220, σε συνδυασμό με τις διατάξεις του 
ν. 653/1977 όπως ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 8 Μαΐου 2006 

Ο Γ ενικός Γ ραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθμ. οικ. 6784/408 (3) 

Τροποποίηση του εγκ. ρυμοτομικού σχεδίου με άρση 
απαλλοτρίωσης στο Ο.Τ. 596α και σε τμήμα του Ο.Τ. 
596 του Δήμου Χαλανδρίου (ιδιοκτησία Μετοχικού 
Ταμείου Αεροπορίας) σε συμμόρφωση της 2998/2001 
απόφασης του Διοικητικού Εφετείου Αθηνών και 
επανεπιβολή της απαλλοτρίωσης. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του ν.δ/τος της 17.7.1923, όπως μετα¬ 
γενέστερα τροποποιήθηκαν και συμπληρώθηκαν και 
ειδικότερα τα άρθρα 9, 29 και 70. 

2. Τις διατάξεις του π.δ. 14/27.7.1999, «Κώδικας Βασικής 
Πολεοδομικής Νομοθεσίας (ΦΕΚ 580Δ'/1999) και ειδικό¬ 
τερα τα άρθρα 152 παρ. 6 και 154. 

3. Τις διατάξεις των ιδρυτικών νόμων της Νομαρχιακής 
Αυτοδιοίκησης ν. 2218/1994 (ΦΕΚ 90Α794) και ν. 2240/94 
(ΦΕΚ153Α71994). 

4. Τις διατάξεις του π.δ./τος 30/1996 (ΦΕΚ 21Α/1996) 
«Κώδικας Νομαρχιακής Αυτοδιοίκησης» όπως τροπο¬ 
ποιήθηκε και ισχύει σήμερα. 

5. Τ ις διατάξεις του άρθρου 90 του «Κώδικα για την Κυβέρ¬ 
νηση και τα Κυβερνητικά Όργανα» όπως κωδικοποιήθηκε 
με το άρθρο πρώτο του π.δ. 63/2005. 

6. Τις διατάξεις του άρθ. 7 και του άρ. 29 του 
ν. 2831/2000 (ΦΕΚ 140Α') όπως αυτό αντικαταστάθηκε 
από το άρθρο 10 του ν. 3044/26.8.2002 (ΦΕΚ 197Α'). 

7. Τον «ορισμό Προέδρων και μελών του Συμβουλίου 
Χωροταξίας Οικισμού και Περιβάλλοντος (Σ.Χ.Ο.Π.) στις 
Διευθύνσεις Πολεοδομίας Κεντρικού-Ανατολικού-Δυ- 
τικού και Νότιου Τομέα» με την 89/15.9.2004 απόφαση 
Νομαρχιακού Συμβουλίου Αθηνών όπως τροποποιήθηκε 
με την 72/23.6.2005 απόφαση Νομαρχιακού Συμβουλίου 
Αθηνών. 

8. Τον ισχύοντα οργανισμό Εσωτερικής Οργάνωσης 
και Λειτουργίας των Υπηρεσιών της Νομαρχιακής Αυτο¬ 
διοίκησης Αθηνών - Πειραιώς, Νομαρχίας Αθηνών (ΦΕΚ 
1262Β'/31.12.1997), όπως τροποιήθηκε και συμπληρώθη¬ 
κε (ΦΕΚ 724 Β/6.6.2003, ΦΕΚ 769 Β/13.6.2003, ΦΕΚ 680 
Β/20.5.2005) και ισχύει σήμερα. 

9. Το από 10.4.1959 διάταγμα ρυμοτομίας (ΦΕΚ 76Δ/59) 
και την υπ’ αριθμ. 42236/Π-1128/30.3.1992 (ΦΕΚ 355Δ/92) 
απόφαση Νομάρχη Αν. Αττικής. 

10. Τις διατάξεις του ν. 1577/1985 και ιδιαίτερα τα άρθρα 
3, 9 και 21 παρ. 2. 

11. Τις αποφάσεις του Δημοτικού Συμβουλίου Χαλαν¬ 
δρίου με αριθμούς: 177/2005 και 318/2005. 

12. Την υπ’ αριθμ. 2998/2001 απόφαση του Διοικητικού 
Εφετείου Αθηνών. 

13. Το υπ’ αριθμ. 40188/650/02/15.4.2003 έγγραφο της 
Υπηρεσίας μας. 

14. Τις υπ’ αριθμ. οικ. 10488/595/6.7.2004 και 6237/ 344/ 
05/1.2.2006 εισηγήσεις της Υπηρεσίας μας προς το ΣΧΟΠ 
Τομέα Ανατολικής Αθήνας. 

15. Τα υπ’ αριθμ. ΕΓ 32-Τ1/5391/04 και ΕΓ 32-Τ1/10018/ 
03 έγγραφα του ΟΣΚ ΑΕ με συνημμένο το από 27.5.2003 
πρακτικό καταλληλότητας και την υπ’ αριθμ. 208/353/ 
18.6.2003 απόφαση του ΔΣ του ΟΣΚ ΑΕ. 

16. Τις πράξεις 3/συν. 16/08.07.2004 και 1/συν.3/2.2.2006 
του ΣΧΟΠ του Νομαρχιακού Τομέα Ανατολικής Αθή¬ 
νας. 

17. Τα νόμιμα δικαιολογητικά που περιέχονται στο φά¬ 
κελο, αποφασίζουμε: 

Την άρση και επανεπιβολή της απαλλοτρίωσης α) στο 
Ο.Τ. 596α του Δήμου Χαλανδρίου και β) σε τμήμα του 
Ο.Τ. 596 του Δήμου Χαλανδρίου, όπως αυτό περιγρά- 
φεται με τα στοιχεία ΑΒΓΔΑ με χαρακτηρισμό του μεν 
πρώτου ως κοινόχρηστου χώρου του δε δεύτερου ως 
χώρου σχολείου (δευτερεύουσας εκπαίδευσης) και γ) 
μεταξύ των Ο.Τ. 596 και 596α για δημιουργία πεζοδρό¬ 
μου, όπως αυτά εμφανίζονται στο συνοδευτικό διάγραμ¬ 


μα της απόφασης 177/2005 Δ.Σ. του Δήμου Χαλανδρίου 
κλ. 1:500 που συνοδεύει την παρούσα απόφαση και βάσει 
του σκεπτικού της 177/2005 απόφασης Δ.Σ. του Δήμου 
Χαλανδρίου, της απόφασης του Δ.Σ. του Ο.Σ.Κ. Α.Ε. με 
αριθμ. 208/353/18.6.2003 και του από 27.5.2003 πρακτικού 
Επιτροπής αναγκαιότητας και καταλληλότητας σε ότι 
αφορά την πολεοδομική αναγκαιότητα και καταλληλό¬ 
τητα των χώρων και δυνατότητα απόκτησης των. 

Η ισχύς της παρούσας απόφασης αρχίζει από την 
ημερομηνία δημοσίευσης της στην Εφημερίδα της Κυ- 
βερνήσεως. 

Επιτρέπεται η υποβολή προσφυγής στο Γ ενικό Γ ραμ- 
ματέα Περιφέρειας μόνο για παράβαση νόμου σύμφωνα 
με τις διατάξεις του άρθρου 69 του π.δ. 30/1996 (ΦΕΚ 
21Α'/1996), όπως τροποποιήθηκε και ισχύει, σε προθε¬ 
σμία 30 ημερών από τη δημοσίευση της απόφασης στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 23 Μαρτίου 2006 
Ο Νομάρχης 
I. ΣΓΟΥΡΟΣ 

Αριθμ. οικ. 6785/409 (4) 

Άρση ρυμοτομικής απαλλοτρίωσης με τροποποίηση του 
εγκ. ρυμοτομικού σχεδίου του Δήμου Χαλανδρίου σε 
τμήμα του Ο.Τ. 639 σε συμμόρφωση στην με αριθ¬ 
μό 15071/2004 απόφαση του Διοικητικού Πρωτοδι¬ 
κείου Αθήνας. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του ν.δ/τος της 17.7.1923, όπως μετα¬ 
γενέστερα τροποποιήθηκαν και συμπληρώθηκαν και 
ειδικότερα τα άρθρα 9, 29 και 70. 

2. Τις διατάξεις του π.δ. 14/27.7.1999, «Κώδικας Βασικής 
Πολεοδομικής Νομοθεσίας» (ΦΕΚ 580Δ799) και ειδικό¬ 
τερα τα άρθρα 152 παρ. 6 και 154. 

3. Τις διατάξεις των ιδρυτικών νόμων της Νομαρχι¬ 
ακής Αυτοδιοίκησης ν. 2218/1994 (ΦΕΚ 90Α/1994) και 
ν. 2240/1994 (ΦΕΚ153Α'/94). 

4. Τις διατάξεις του π.δ./τος 30/1996 (ΦΕΚ 21Α/1996) 
«Κώδικας Νομαρχιακής Αυτοδιοίκησης» όπως τροπο¬ 
ποιήθηκε και ισχύει σήμερα. 

5. Τις διατάξεις του άρθρου 90 του «Κώδικα για 
την Κυβέρνηση και τα Κυβερνητικά Όργανα» όπως 
κωδικοποιήθηκε με το άρθρο πρώτο του π.δ. 63/2005. 

6. Τις διατάξεις του άρθ. 7 και του άρ. 29 του 
ν. 2831/2000 (ΦΕΚ 140Α') όπως αυτό αντικαταστάθηκε 
από το άρθρο 10 του ν. 3044/26.8.2002 (ΦΕΚ 197Α'). 

7. Τον «ορισμό Προέδρων και μελών του Συμβουλίου 
Χωροταξίας Οικισμού και Περιβάλλοντος (Σ.Χ.Ο.Π.) στις 
Διευθύνσεις Πολεοδομίας Κεντρικού-Ανατολικού-Δυ- 
τικού και Νότιου Τομέα» με την 89/15.9.2004 απόφαση 
Νομαρχιακού Συμβουλίου Αθηνών όπως τροποποιήθηκε 
με την 72/23.6.2005 απόφαση Νομαρχιακού Συμβουλίου 
Αθηνών. 

8. Τον ισχύοντα οργανισμό Εσωτερικής Οργάνωσης 
και Λειτουργίας των Υπηρεσιών της Νομαρχιακής Αυτο¬ 
διοίκησης Αθηνών - Πειραιώς, Νομαρχίας Αθηνών (ΦΕΚ 
1262Β/31.12.1997), όπως τροποιήθηκε και συμπληρώθη¬ 
κε (ΦΕΚ 724 Β/6.6.2003, ΦΕΚ 769 Β/13.6.2003, ΦΕΚ 680 
Β/20.5.05) και ισχύει σήμερα. 


9. Το από 10.4.59 διάταγμα ρυμοτομίας (ΦΕΚ 76Δ/59) 
και την υπ’ αριθμ. 42236/Π-1128/1992 (ΦΕΚ 355Δ/1992) 
απόφαση Νομάρχη Αν. Αττικής. 

10. Τις διατάξεις του ν. 1577/1985 και ιδιαίτερα τα 
άρθρα 3, 9 και 21 παρ. 2. 

11. Την υπ’ αριθμ. 15071/2004 απόφαση του Διοικητικού 
Πρωτοδικείου Αθηνών. 

12. Το υπ’ αριθμ. 7743/426/13.6.2005 έγγραφο της Υπη¬ 
ρεσίας μας. 

13. Την υπ’ αριθμ. 1081/05/10.3.2006 εισήγηση της Υπη¬ 
ρεσίας μας προς το ΣΧΟΠ Τομέα Ανατολικής Αθήνας. 

14. Την πράξη 3/συν.7/16.03.2006 του ΣΧΟΠ του Νο¬ 
μαρχιακού Τομέα Ανατολικής Αθήνας. 

15. Τα νόμιμα δικαιολογητικά που περιέχονται στο 
φάκελο, αποφασίζουμε: 

Την άρση δέσμευσης φερόμενης ιδιοκτησίας των: Αν- 
δριανή Καραβούλια και Ηλία Καραβούλια σε συμμόρ¬ 
φωση στην με αριθμό 15071/2004 απόφαση του Διοικ. 
Πρωτ. Αθηνών με την τροποποίηση του ρυμοτομικού 
σχεδίου στο Ο.Τ. 639 του Δ. Χαλανδρίου και σε τμήμα 
αυτού που περιγράφεται με τα στοιχεία ΕΒΓΖΕ και τον 
αποχαρακτηρισμό της από «χώρο παιδικού σταθμού» σε 
Ο.Τ. όπως φαίνεται στο τοπογραφικό διάγραμμα της 
πολ. μηχ/κού Ευτυχίας Χατζηδημητρίου κλ. 1:200 που 
συνοδεύει την παρούσα απόφαση. 

Την έγκριση της δόμησης σύμφωνα με τους ισχύοντες 
όρους δόμησης και τις ισχύουσες χρήσεις γης στην 
περιοχή. 

Η ισχύς της παρούσας απόφασης αρχίζει από την 
ημερομηνία δημοσίευσης της στην Εφημερίδα της Κυ- 
βερνήσεως. 

Επιτρέπεται η υποβολή προσφυγής στο Γενικό Γραμ- 
ματέα Περιφέρειας μόνο για παράβαση νόμου σύμφωνα 
με τις διατάξεις του άρθρου 69 του π.δ. 30/1996 (ΦΕΚ 
21Α'/1996), όπως τροποποιήθηκε και ισχύει, σε προθε¬ 
σμία 30 ημερών από τη δημοσίευση της απόφασης στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 13 Απριλίου 2006 
Ο Νομάρχης 
I. ΣΓΟΥΡΟΣ 

